RAPPORT TAL-KUMMISSJONI IS-SITT RAPPORT ANNWALI DWAR L-IMPLIMENTAZZJONI TAL-FOND EWROPEW GĦAS-SAJD (2012) /* COM/2013/0921 final */





WERREJ 1........... INTRODUZZJONI...................................................................................................... 3 2........... VALUTAZZJONI ĠENERALI TAL-IMPLIMENTAZZJONI TAL-FES............... 3 2.1........ L-implimentazzjoni finanzjarja mill-Istati Membri....................................................... 4 2.2........ L-oqsma ta' intervent ewlenin għall-FES...................................................................... 4 2.3........ Modifika tar-Regolament tal-FES................................................................................ 5 2.4........ Segwitu tar-Rapport Speċjali tal-Qorti Ewropea tal-Awdituri..................................... 6 2.5........ Awditu tal-implimentazzjoni tar-regolament dwar il-karburanti.................................. 6 2.6........ L-implimentazzjoni tal-baġit mill-Kummissjoni............................................................ 6 2.7........ L-użu ta' Assistenza Teknika mill-Istati Membri.......................................................... 7 2.8........ L-użu tal-Assistenza Teknika mill-Kummissjoni.......................................................... 7 2.8.1..... It-Teknoloġija tal-informazzjoni................................................................................... 7 2.8.2..... L-Unità ta’ Appoġġ għan-Netwerk Ewropew dwar iż-Żoni tas-Sajd (FARNET)....... 7 2.8.3..... Konferenzi.................................................................................................................... 7 2.8.4..... L-attivitajiet ta’ komunikazzjoni................................................................................... 7 2.8.5..... Studji............................................................................................................................ 7 2.8.6..... Il-persunal mhux permanenti........................................................................................ 7 2.9........ Koordinazzjoni tal-FES mal-fondi strutturali u l-Fond Agrikolu Ewropew għall-Iżvilupp Rurali (FAEŻR)....................................................................................................................................... 8 3........... VALUTAZZJONI TAL-IMPLIMENTAZZJONI TA' KULL ASSI TAL-FES........ 8 3.1........ Assi 1 – Adattament tal-flotta tas-sajd tal-UE............................................................. 8 3.1.1..... Waqfien permanenti (FES Art. 23)............................................................................... 9 3.1.2..... Waqfien temporanju (FES Art. 24)............................................................................ 10 3.1.3..... Investimenti abbord il-bastimenti tas-sajd u s-selettività (FES Art. 25)..................... 10 3.2........ L-Assi Prijoritarju 2 – l-Akkwakultura u l-ipproċessar............................................... 11 3.2.1..... L-Akkwakultura......................................................................................................... 11 3.2.2..... L-Ipproċessar.............................................................................................................. 11 3.3........ L-Assi 3 – Proġetti pilota (FES Art. 41)..................................................................... 12 3.4........ L-Assi 4 – Żvilupp sostenibbli taż-żoni tas-sajd......................................................... 12 4........... L-EŻEKUZZJONI FINANZJARJA tal-FES mill-Kummissjoni FIR-REĠJUNI KONVERĠENTI U MHUX KONVERĠENTI......................................................................................... 14 RAPPORT TAL-KUMMISSJONI IS-SITT RAPPORT ANNWALI DWAR L-IMPLIMENTAZZJONI TAL-FOND EWROPEW GĦAS-SAJD (2012) 1. INTRODUZZJONI Ir-rapport presenti jwieġeb għar-rekwiżit skont l-Artikolu 68 tal-Fond Ewropew għas-Sajd[1] (FES) li l-Kummissjoni kull sena tirrapporta lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar l-implimentazzjoni reali tal-FES tul is-sena preċedenti. Ir-rapport huwa bbażat fuq eżami u valutazzjoni mill-Kummissjoni tar-Rapporti Annwali tal-Istati Membri u fuq kull informazzjoni oħra disponibbli. Dan ir-rapport għandu żewġ partijiet ewlenin: L-ewwel parti tippreżenta valutazzjoni ġenerali tal-implimentazzjoni tal-FES mill-Istati Membri u mill-Kummissjoni matul l-2012. Hija tikkunsidra wkoll ix-xejriet rilevanti abbażi tad-dejta li ngħatat mill-Istati Membri bi tweġiba għat-talbiet tal-Kummissjoni għall-informazzjoni skont l-Artikolu 40 tar-regolament ta' implimentazzjoni tal-FES[2]. It-tieni parti tagħti valutazzjoni aktar dettaljata tal-implimentazzjoni tal-miżuri ewlenin tal-assijiet prijoritarji differenti tal-FES. Għall-assi 1 tiffoka fuq waqfien permanenti (FES Artikolu 23), waqfien temporanju (FES Artikolu 24), investimenti abbord il-bastimenti tas-sajd u s-selettività (FES Artikolu 25) ġeneralment imsejħa l-modernizzazzjoni tal-bastimenti. Filwaqt li għall-assi 2 tittratta biss l-akkwakultura u l-ipproċessar, u bil-proġetti pilota (FES Artikolu 41) għall-assi 3, tittratta l-miżuri kollha għall-iżvilupp sostenibbli tal-oqsma tas-sajd taħt l-assi 4. 2. VALUTAZZJONI ĠENERALI TAL-IMPLIMENTAZZJONI TAL-FES Dan ir-rapport huwa komplut minn Dokument ta' Ħidma tal-Persunal tal-Kummissjoni, li juża l-informazzjoni mogħtija fir-rapporti annwali dwar l-implimentazzjoni tal-Istati Membri biex jiddokumenta l-implimentazzjoni tal-FES b'informazzjoni dettaljata dwar l-attwazzjoni[3] finanzjarja f'kull Stat Membru. Id-dejta miġbura mingħand l-Istati Membri tippermetti paragun tal-użu tal-FES f'żewġ punti ta' żmien: il-31 ta’ Lulju 2012 u l-31 ta’ Mejju 2013[4]. Dan jipprovdi informazzjoni utli dwar ix-xejriet u l-mudelli fl-implimentazzjoni tal-FES sa mill-2007, b'mod partikolari rigward l-impenji 2.1. L-implimentazzjoni finanzjarja mill-Istati Membri Il-pagamenti interim iċċertifikati li ntbagħtu mill-Istati Membri sal-aħħar ta' Diċembru 2012 għamlu 41,4% (EUR 1 776 515 076) tal-allokazzjoni globali tal-FES, dan jirrappreżenta żieda ta' 49,6% (EUR 588 789 657) marbut ma' Diċembru 2011. Fil-31 ta' Lulju 2012, l-impenji tal-FES ammontaw għal EUR 2,42 biljun (56,31% tal-allokazzjoni totali tal-FES). Dan jammonta għal medja ta' EUR 440,36 miljun fis-sena sa mill-2007. Mill-31 ta' Lulju 2012 sal-31 ta' Mejju 2013, l-impenji żdiedu b'EUR 476 miljun (żieda ta' 8% relattiva għall-medja annwali), għal EUR 2.898 biljun (67,37% tal-allokazzjoni totali tal-FES). Dan jammonta għal żieda ta' 20% fuq perjodu ta' 10 xhur, li juri aċċellerazzjoni sinifikanti fl-implimentazzjoni. Din l-aċċellerazzjoni hija primarjament dovuta għaż-żmien (minħabba li huwa qrib tmiem il-perjodu tal-programmar) iżda jista' jkun parzjalment dovut ukoll għaż-żieda li ngħataw il-pajjiżi li kienu soġġetti għal programmi ta' aġġustament finanzjarju (cf. it-taqsima 2.3. aktar 'l isfel). Il-kontribuzzjoni nazzjonali pubblika sal-31 ta' Lulju 2012 waslet għal EUR 1,58 biljun (EUR 287,27 miljun fis-sena). L-istess ċifra għall-31 ta' Mejju 2013 kienet ta' EUR 1,729 biljun, li jirrappreżentaw zieda ta' EUR 149 miljun f'10 xhur. Meta mqabbla mal-medja annwali, din iċ-ċifra turi wkoll tnaqqis fir-rata tal-infiq nazzjonali, li hu konsistenti mal-perjodu ta' konsolidazzjoni fiskali li għaddejjin minnu bosta Stati Membri. 2.2. L-oqsma ta' intervent ewlenin għall-FES It-tabella ta' hawn taħt turi l-iżjed ħames miżuri importanti (rigward l-impenji għal kull miżura) f'Lulju 2012 u f'Mejju 2013. fl-31 ta’ Lulju 2012 || fl-31 ta’ Mejju 2013 Waqfien permanenti (19,61%) || Proċessar (17,41%) Akkwakultura (12,98%) || Waqfien permanenti (17,25 %) Proċessar (12,79 %) || Akkwakultura (14,83 %) Portijiet għas-sajd (10,89%) || Portijiet għas-sajd (11,46 %) Waqfien temporanju (7,67 %) || Waqfien temporanju (7,40 %) Din it-tabella turi tibdil sinifikanti tal-allokazzjonijiet tal-impenji tal-FES. Fl-ewwel sitt xhur tal-2013, miżuri fuq il-flotot, bħall-waqfien permanenti u temporanju, naqsu fl-importanza meta mqabbla mal-ipproċessar tal-investimenti appoġġjat tal-FES. Il-waqfien permanenti naqas bi kważi 4% u l-waqfien temporanju naqas ukoll. L-akkwakultura wkoll għadha importanti ħafna. Ta' min jinnota wkoll l-aċċellerazzjoni modesta tal-impenji fil-qasam tal-Assi 4 (7,2% tal-impenji), li tista' tindika li dan qed jibda jiżdied wara li beda bil-mod. L-importanza tal-impenji f'proġetti tal-infrastruttura (il-portijiet għas-sajd) għadha stabbli. Dan jikkonferma wkoll xejra ta' konċentrazzjoni fuq impenji tal-FES. Sal-31 ta' Lulju 2012, l-aktar ħames miżuri importanti kienu jirrappreżentaw 63,96% tal-għadd totali tal-impenji. Sal-31 ta' Mejju 2013 kienu jirrapreżentaw 68,86%, żieda ta' 6,88%. It-tabella ta' hawn taħt turi l-iżvilupp tal-importanza relattiva tat-total tal-impenji għal kull assi prijoritarju, b'aċċellerazzjoni sostanzjali fl-impenji tal-Assi 2 minħabba żieda fl-impenji għas-sostenn tal-akkwakultura u l-ipproċessar: Assi Prijoritarju || fl-31 ta’ Lulju 2012 || fl-31 ta’ Mejju 2013 || Evoluzzjoni Assi 1 || 33,05 % || 30,42 % || ▼ Assi 2 || 28,96 % || 32,64 % || ▲ Assi 3 || 27,59 % || 27,38 % || ▼ Assi 4 || 7,1 % || 7,2 % || ▲ Assi 5 || 3,29 % || 2,42 % || ▼ It-tabella ta' hawn taħt turi għal kull assi prijoritarju, ir-relazzjoni bejn l-impenji u n-nefqa ppjanata għall-perjodu tal-ipprogrammar. Sal-31 ta' Lulju 2012, l-iżjed wieħed avvanzat kien l-Assi 1. Sal-31 ta' Mejju 2013, l-Assi 2 kien sar aktar sinifikanti. L-aċċellerazzjoni tan-nefqa fil-miżuri tal-Assi 2 (+21 punt perċentwali) hija ogħla b'mod sinifikanti mit-teħid ġenerali tal-FES. L-Assi 3 wkoll juri żieda sinifikanti. Id-dejta dwar l-Assi 4 tikkonferma żvilupp pożittiv. Iżda minkejja li d-distakk naqas, dan għadu inqas mit-teħid ġenerali tal-FES b'mod sinifikanti. Assi Prijoritarju || fl-31 ta’ Lulju 2012 || fl-31 ta’ Mejju 2013 || Żvilupp (punti perċentwali) Assi 1 || 67,24 % || 74,36 % || ∆ Assi 2 || 56,6 % || 77,47 % || ▲▲▲ Assi 3 || 57,8 % || 67,31 % || ▲ Assi 4 || 28 % || 44,60 % || ▲▲ Assi 5 || 44,04 % || 44,60 % || ▬ 2.3. Modifika tar-Regolament tal-FES F'April tal-2012, ir-Regolament tal-FES ġie emendat biex tkun tista' ssir l-implimentazzjoni ta' ċerti dispożizzjonijiet finanzjarji għal dawk l-Istati Membri li kienu qegħdin iġarrbu diffikultajiet serji f'dak li għandu x'jaqsam mal-istabbiltà finanzjarja tagħhom[5], u għal dawk l-Istati Membri li kellhom probabbiltà kbira li jsibu rwieħhom f'din il-qagħda. Bi qbil ma' din il-modifika, il-Portugall talab ammont miżjud li jikkorrispondi ma' 10 punti perċentwali aktar mir-rata ta' kofinanzjament applikabbli għal kull assi prijoritarju (pagament supplimentari), għan-nefqa li kienet għadha kif ġiet iddikjarata, fuq il-pagamenti interim. Il-Kummissjoni laqgħet din it-talba u għamlet pagament wieħed ta' pagament tal-FES supplimentari mal-aħħar pagament tal-2012 ta' ammont ta' EUR 3 886 540,26 għar-reġjuni ta' Konverġenza u ammont ta' EUR 545 056,63 għar-reġjuni mhux konverġenti. Wara talba simili mill-Greċja biex tkun tista' tapplika d-dispożizzjonijiet il-ġodda, din ingħatat ammont addizzjonali kumulattiv ta' EUR 8 481 762,10, li EUR 8 069 045,80 minnhom kienu għar-reġjuni ta' Konverġenza u EUR 412 716,30 għar-reġjuni mhux konverġenti. Ir-Rumanija wkoll talbet ammont miżjud li jikkorrispondi ma' 10 punti perċentwali aktar mir-rata ta' kofinanzjament għan-nefqa li kienet għadha kif ġiet iddikjarata, fuq il-pagamenti interim. Madankollu, il-pagamenti interim ma tħallsux matul l-2012. 2.4. Segwitu tar-Rapport Speċjali tal-Qorti Ewropea tal-Awdituri Is-segwitu tar-rapport tal-Qorti Ewropea tal-Awdituri (QEA)[6] dwar il-miżuri koperti mill-Artikolu 25(2) tal-FES kien jinkludi nota gwida mibgħuta mill-Kummissjoni lill-Istati Membri f'Diċembru tal-2011 dwar l-interpretazzjoni tal-Artikolu 25(2) li għamlet distinzjoni bejn l-investimenti li ma jżidux il-kapaċità tal-bastimenti biex jaqbdu l-ħut, u dawk l-investimenti li jagħmlu dan. Abbażi ta' din in-nota, l-Istati Membri evalwaw il-proġetti kollha, u l-maġġoranza issa rrevokaw iċ-ċertifikazzjoni tal-infiq mhux eliġibbli. Barra minn hekk, fejn kien hemm bżonn, l-Istati Membri evalwaw il-kriterji tat-taqsimiet rilevanti biex jiżguraw li l-investimenti kollha abbord il-bastimenti tas-sajd ikunu soġġetti għal evalwazzjoni ex ante. Din l-evalwazzjoni tkompliet b'dikjarazzjoni mill-benefiċjarju li tiċċertifika li l-proġett ma jkunx jikkontribwixxi biex iżid il-kapaċità tal-bastiment biex jaqbad il-ħut, u b'dikjarazzjoni mill-korp intermedju responsabbli (li xi drabi jinvolvi espert indipendenti) li se jiżgura li l-investiment ippjanat ma żiedx il-kapaċità tal-bastiment li jaqbad il-ħut. 2.5. Awditu tal-implimentazzjoni tar-regolament dwar il-karburanti L-awditu tal-implimentazzjoni tar-regolament dwar il-karburant (Ir-Regolament tal-Kunsill Nru 744/2008) ta ħjiel li kien hemm in-nuqqasijiet fis-sistemi nazzjonali ta' ġestjoni u kontroll. Il-Kummissjoni żgurat li dawn in-nuqqasijiet ġew analizzati mill-awtoritajiet nazzjonali responsabbli. Fejn kien jeħtieġ ssaħħew il-mezzi li ġew stabbiliti fil-livell nazzjonali biex jikkontrollaw l-eliġibbiltà tal-miżuri, b'mod partikolari rigward verifikazzjoni tajba tal-għadd ta' ġranet li l-bastiment ikun għamel fuq il-baħar fil-qafas ta' waqfien permanenti jew mezzi biex jiġi vverifikat li l-bastimenti jibqgħu mhux attivi waqt perjodi ta' waqfien temporanju. Barra minn hekk, il-Kummissjoni studjat fid-dettall il-metodu li ntuża biex tiġi vverifikata l-konformità mar-rekwiżiti speċifiċi tar-regolament, bħal dawk stabbiliti fl-Artikolu 12.3 tar-Regolament 744/2008 u marbutin mar-rekwiżit li l-ispejjeż tal-enerġija għandhom jirrappreżentaw mill-inqas 30% tal-ispejjeż tal-produzzjoni, u dan ġie rivedut mill-Istati Membri fejn kien hemm bżonn. 2.6. L-implimentazzjoni tal-baġit mill-Kummissjoni F’termini ta’ impenji annwali, fl-2012, kienu impenjati 15,5 % (EUR 667 529 520) mill-approprjazzjonijiet totali għall-2007-2013 (EUR 4 292 990 279), li minnhom EUR 507 543 231 għar-reġjuni ta’ konverġenza u EUR 159 986 289 għar-reġjuni mhux konverġenti. F’termini ta’ pagamenti fl-2012, tħallsu 11,1 % (EUR 474 988 271,6) mill-approprjazzjonijiet totali, li minnhom 74,6 % kienu għar-reġjuni ta’ konverġenza (EUR 354 196 149,01) u 25,4 % għar-reġjuni mhux konverġenti (EUR 120 792 122,59). Dawn il-pagamenti saru fil-forma ta' pagamenti interim. Tinsab informazzjoni dettaljata fl-Anness 1 u fid-Dokument ta' Ħidma tal-Persunal mehmuż. 2.7. L-użu ta' Assistenza Teknika mill-Istati Membri Fl-2012, 21 Stat Membru impenjaw l-ammonti skont il-baġit tal-Assistenza Teknika (Assi 5). L-Istati Membri li impenjaw l-akbar ammonti kienu: Il-Pajjiżi l-Baxxi (bi 58,3% tal-fondi tal-FES allokati fuq l-Assi 5), is-Slovenja (51,6%), ir-Renju Unit (51,2%), il-Portugall (38%), il-Polonja (15,75%) u Spanja (10,9%). Fost l-azzjonijiet iffinanzjati kien hemm it-tisħiħ tal-kapaċità amministrattiva, l-iżvilupp tal-IT, il-pubbliċità u t-tagħrif, u sostenn għall-ġestjoni u l-implimentazzjoni tal-Programmi Operazzjonali. 2.8. L-użu tal-Assistenza Teknika mill-Kummissjoni Fl-2012, il-Kummissjoni użat EUR 2 892 347,69 mill-baġit tal-Assistenza Teknika tal-FES fuq dawn li ġejjin: 2.8.1. It-Teknoloġija tal-informazzjoni Il-Kummissjoni impenjat EUR 463 330,89 fuq tagħmir tal-kompjuters u servizzi marbuta mal-manutenzjoni u mal-iżvilupp tas-sistemi tal-informazzjoni tal-Kummissjoni meħtieġa għall-implimentazzjoni tal-FES. 2.8.2. L-Unità ta’ Appoġġ għan-Netwerk Ewropew dwar iż-Żoni tas-Sajd (FARNET) Ġew impenjati EUR 1 890 841,80 fuq l-Unità ta' Appoġġ FARNET. Fl-2012, il-FARNET kompliet ħadet sehem ewlieni biex tiffaċilita l-implimentazzjoni tal-Assi 4 tal-FES permezz ta' appoġġ metodoloġiku u tematiku għall-Awtoritajiet ta' Ġestjoni u Gruppi ta' Ħidma Lokali dwar is-Sajd. Ġew organizzati żewġ seminars transnazzjonali, wieħed f'Ġunju, dwar it-tkabbir ekoloġiku f'żoni tas-sajd f'Olhão (fil-Portugall), u ieħor f'Novembru, fi Quiberon (fi Franza), dwar it-tħejjija tal-Gruppi ta' Ħidma Lokali dwar is-Sajd għall-inizzjattiva suċċessiva tal-Assi 4 (l-iżvilupp lokali mmexxi mill-komunità fi ħdan il-Fond Marittimu u tas-Sajd Ewropew). Fost il-pubblikazzjonijiet kien hemm żewġ fajls tekniċi u żewġ rivisti dwar l-istess suġġetti. Il-FARNET tat-kontribut għall-viżibbiltà tal-Assi 4 permezz tal-websajt tagħha, li tinkludi kont f'netwerk soċjali, ġabra ta' eżempji ta' proġetti fejn intużat prattika tajba u bullettin regolari. 2.8.3. Konferenzi F'Novembru 2012, il-Kummissjoni organizzat konferenza dwar l-akkwakultura (EUR 49 505,67) f'La Coruña (fi Spanja). 2.8.4. L-attivitajiet ta’ komunikazzjoni Il-Kummissjoni impenjat EUR 38 870,45 għall-produzzjoni ta' vidjo dwar il-proġetti tal-Assi 4 tal-FES, li jinsabu fil-websajt EUROPA. 2.8.5. Studji Fl-2012 il-Kummissjoni impenjat EUR 449 799,00 biex tikkuntratta studju retrospettiv dwar il-miżuri ta' skreppjar u waqfien temporanju fl-FES "Retrospective Evaluation of Scrapping and Temporary Cessation Measures in the EFF". 2.8.6. Il-persunal mhux permanenti Il-Kummissjoni impenjat EUR 850 000 għas-salarji tal-persunal mhux permanenti involut fl-implimentazzjoni tal-FES, b’mod partikolari biex tiżgura kopertura lingwistika xierqa tal-lingwi uffiċjali tal-UE. 2.9. Koordinazzjoni tal-FES mal-fondi strutturali u l-Fond Agrikolu Ewropew għall-Iżvilupp Rurali (FAEŻR). Il-Programmi Operazzjonali juru li l-Istati Membri kollha jagħrfu l-ħtieġa li jiżguraw il-konsistenza u l-koordinazzjoni fl-implimentazzjoni tal-FES mal-Fondi Strutturali u mal-FAEŻR. Il-PO jipprovdu informazzjoni dwar is-sistemi stabbiliti (jew li qed jiġu stabbiliti) fl-Istati Membri biex tiġi evitata d-duplikazzjoni, kif inhu mitlub mill-Artikolu 6 tar-Regolament tal-FES. Ir-Rapporti Annwali dwar l-Implimentazzjoni tal-Istati Membri ma jsemmux il-problemi fondamentali ta' koordinazzjoni. 3. VALUTAZZJONI TAL-IMPLIMENTAZZJONI TA' KULL ASSI TAL-FES 3.1. Assi 1 – Adattament tal-flotta tas-sajd tal-UE L-aktar dejta riċenti mingħand l-Istati Membri tal-UE li ġew ippubblikati fir-Rapport Ekonomiku Annwali tal-flotot tal-UE għall-2013 juri li fl-2011 il-flotta tal-UE qabdet 4,7 miljun tunnellata ta' annimali tal-baħar li jittieklu, b'valur ta' EUR 6,3 biljun. Bi paragun mal-2010 l-flotta tas-sajd tal-UE qabdet inqas bħala kwantità fl-2011, iżda b'valur ogħla. Il-flotta tas-sajd tal-UE kompliet bil-konsolidazzjoni u l-irkupru ekonomiku bil-mod li bdew f'dawn l-aħħar snin. Minkejja dan, ġie stmat li madwar 45% tas-segmenti tal-flotta rreġistraw it-telf, li jħalli lok għal aktar aġġustament[7]. Filwaqt li l-għadd ta' jiem fuq il-baħar tal-flotta tal-UE żdied bi kważi 8% bejn l-2008 u l-2011, il-konsum totali tal-karburanti naqas b'7,7% tul l-istess żmien, li jagħti x'jifhem li l-flotta tal-UE qiegħda ssir aktar effiċjenti fl-użu tal-karburanti, u qed tfittex il-modi, bħalma huma addattament tal-imġieba tas-sajd u użu ta' armar tas-sajd differenti, biex tnaqqas il-konsum tal-karburant u ttaffi l-impatt tal-prezzijiet tal-karburant li qegħdin jogħlew. Fl-2011, l-għadd totali ta' sajjieda impjegati mal-flotta tal-UE naqas b'6% meta mqabbel mal-2010, u b'kuntrast għal dan, is-salarju medju żdied b' 8%. Hemm proporzjon kbir ta' impjiegi part time, skont l-Istat Membru u s-segment tal-flotta, b'inċidenza partikolari fi flotot żgħar kostali. L-evidenza aneddotali fir-rapport ekonomiku tissuġġerixxi li bosta miżuri ffinanzjati skont l-FES, bħal proġetti pilota, skemi ta' ċertifikazzjoni, u bidliet lejn armar tas-sajd li juża inqas karburanti, taw daqqa ta' id lit-titjib tal-prestazzjoni ekonomika ta' bosta flotot. Flotot żgħar tal-kosta: B'mod ġenerali, il-flotot żgħar kostali qegħdin imorru aħjar mill-flotot magħmulin minn bastimenti kbar. 40% tat-total tal-impjiegi huma fil-flotot żgħar kostali, u anki jekk dawn jirrappreżentaw biss 6% tat-Tunnellaġġ Gross u l-piż tal-qbid, dawn kienu responsabbli għal 15% tal-valur tal-ħut maqbud u għal 20% tal-profitti netti u l-valur miżjud gross. Imqabbla mal-bqija tal-flotot dawn iġġeneraw l-ogħla valur miżjud gross, u l-ogħla profitti grossi u netti bħala perċentwal tad-dħul. Din ix-xejra pożittiva hija kkonfermata mis-sejbiet ta' studju soċoekonomiku riċenti li analiżża ż-żoni kostali fil-Galizja, fl-Iskozja, f'Brittany u fi Sqallija[8]. Qed jibda jidher li l-flotot żgħar kostali b'mod ġenerali, jagħtu profitt. Billi ħafna drabi l-impjiegi jkunu part time (li jfisser li s-sajd mhuwiex l-uniku sors ta' dħul għall-familja), il-flotot żgħar kostali jirreżistu pjuttost tajjeb id-diffikultajiet ekonomiċi. Dawn il-flotot huma ta' daqs stabbli, iżdqa xi wħud qegħdin jikbru. Dan it-tkabbir f'xi każi huwa dovut għal aġġustamenti statistiċi, iżda jista' jiġi spjegat minħabba s-sostituzzjoni ta' bastimenti kbar minn bastimenti iżgħar li jikkunsmaw inqas karburanti u jistadu għal stokkijiet inqas regolati jew mhux għall-istokkijiet regolati kollha. In-nies tal-lokal li kienu telqu s-sajd biex sabu l-impjiegi f'setturi oħra (pereżempju fil-bini u fil-kejtering) qabel il-kriżi ekonomika, iżda li issa qegħdin jirritornaw, ikomplu jżidu ma din ix-xejra. 3.1.1. Waqfien permanenti (FES Art. 23) L-FES jinkludi miżuri għall-addattament tal-flotta tas-sajd tal-UE, inkluż is-sostenn pubbliku għall-waqfien permanenti jew temporarju tal-attivitajiet ta' sajd. Mill-31 ta' Lulju 2012, kienu qed jitwettqu għadd totali ta' 3 692 operazzjonijiet ta' waqfien permanenti. Madwar EUR 475 miljun mill-flus tal-FES kienu ġew impenjati (EUR 128 657 kull operazzjoni). Il-kontribuzzjoni pubblika nazzjonali ammontat għal EUR 364,44 miljun oħra (EUR 98 711 kull operazzjoni). L-ispiża pubblika totali għal kull operazzjoni kienet ta' EUR 227 368. Madankollu, sal-31 ta' Mejju 2013 l-għadd ta' operazzjonijiet ta' waqfien permanenti kien żdied b'9,1% għal 4 026. Dawn jammontaw għal 3 977 operazzjoni ta' skreppjar (98,78%) u 49 assenjazzjoni mill-ġdid barra mis-sajd (1,22%). Sa issa ma sarx waqfien permanenti għall-ħolqien ta' sikek artifiċjali. Bħala impenji, EUR 486 miljun ta' fondi tal-FES ġew impenjati għall-operazzjonijiet ta' skreppjar (EUR 122 233 kull operazzjoni). Il-kontribuzzjoni nazzjonali ammontat għal EUR 329,9 miljun oħra (EUR 82 957 kull operazzjoni). L-ispiża pubblika totali kienet ta' EUR 205 190. Meta wieħed iqabbel dwan l-ispejjeż, jidher li l-ispiża medja pubblika tal-iskreppjar qegħda tonqos. Evalwazzjoni retrospettiva ta' miżuri ta' waqfien permanenti tas-sajd Studju riċenti[9] dwar il-miżuri ta' waqfien permanenti u temporanju tas-sajd fl-FES, u l-istrument finanzjarju ta' gwida għas-sajd, analizza l-miżuri fuq il-flotot f'kampjun ta' 9 Stati Membri[10]. Ir-riżultati preliminari juru li żewġ awtoritajiet maniġerjali huma tal-fehma li l-iskreppjar huwa ineffettiv u ineffiċjenti fit-tqabbil tal-kapaċità mar-riżorsi, b'mod partikolari meta mqabbel mal-konċessjonijiet tas-sajd trasferibbli [11]. Ħames awtoritajiet maniġerjali[12] oħra jaħsbu li l-iskreppjar huwa mod effettiv, iżda fil-biċċa l-kbira ineffiċjenti, biex titnaqqas malajr il-kapaċità għas-sajd li –titkejjel bħala Tunnellaġġ Gross u kilo Watts. Iżda l-istess awtoritajiet li ġew mistħarrġa/intervistati għall-istudju huma tal-fehma li ma hemm ebda rabta ċara bejn it-tnaqqis tal-kapaċità u l-istat tar-riżorsi tas-sajd. L-istudju jikkonferma wkoll b'mod ġenerali, li l-iskreppjar intuża bħala mezz biex tiżdied l-effiċjenza ekonomika u, f'bosta każijiet, biex il-flotot jiġu modernizzati[13]. Juri wkoll li l-maġġoranza tal-awtoritajiet li saritilhom intervista/sarilhom stħarriġ, huma tal-fehma li jista' jkun li fil-futur se jkun hemm inqas bżonn ta' skreppjar, billi r-ristrutturar tal-flotot huwa fil-biċċa l-kbira tiegħu lest. Ġew intervistati wkoll benefiċjarji individwali. Ħafna minn dawn urew li huma kienu jibqgħu jistadu li kieku ma kienx hemm l-iskreppjar pubbliku. Iżda l-motiv tagħhom li jiskreppjaw ma kellu xejn x'jaqsam mal-istatus tal-istokkijiet, iżda kien marbut man-nuqqas ta' profittabbiltà tan-negozju tagħhom u/jew ma' fatturi oħra, pereżempju li waslu f'età biex jirtiraw, eċċ. L-istudju juri wkoll li għadd sinifikanti (22%) minn dawk li ħadu s-sostenn pubbliku biex jiskreppjaw il-bastimenti tas-sajd tagħhom fil-fatt reġgħu investew il-primjums tal-iskreppjar fis-settur tas-sajd, jew billi mmodernizzaw bastiment ieħor minn tagħhom, jew billi xtraw bastiment ieħor (hemm eżempji ta' dawn f'seba' minn disa' studji tal-każijiet nazzjonali) jew f'qasam ieħor tal-industrija tas-sajd. Dan iqajjem tħassib dwar l-effiċjenza u l-effikaċja tal-programmi attwali ta' skreppjar biex jiġu bilanċati l-flotot u r-riżorsi. Fl-aħħar nett, l-istudju juri li, għallinqas fil-kampjun tal-Istati Membri analizzati, il-flotot żgħar kostali, b'mod ġenerali ma kinux fil-mira tal-programmi ta' skreppjar. 3.1.2. Waqfien temporanju (FES Art. 24) Meta niġu għall-waqfien temporanju naraw li sal-31 ta' Lulju 2012, l-FES kienet qed issostni 47 885 operazzjoni (57% tal-għadd totali tal-operazzjonijiet). Is-sostenn pubbliku għal kull operazzjoni b'danakollu kien żgħir, EUR 6 369 (EUR 3 881,5 mill-FES u EUR 2 487,5 mill-fondi pubbliċi nazzjonali). Sal-31 ta' Mejju 2013, l-għadd tal-operazzjonijiet kien 54 826 (54,31% tal-għadd totali tal-operazzjonijiet - 100 935). Is-sostenn pubbliku għal kull operazzjoni bażikament ma tbiddilx, EUR 6 397 (EUR 3 914 mill-FES u EUR 2 484 mill-fondi pubbliċi nazzjonali). Evalwazzjoni retrospettiva ta' miżuri ta' waqfien temporanju tas-sajd L-evalwazzjoni retrospettiva msemmija fuq sabet li l-impatti tal-waqfien temporanju kienu primarjament ekonomiċi (jinkludu xi evidenza dwar iż-żamma tal-impjiegi f'terminu qasir ta' żmien), iżjed milli ambjentali. L-istudju kkonkluda wkoll li minkejja li l-iskemi ta' waqfien temporanju kienu ġew implimentati minħabba waqfien obbligatorju tal-attività tas-sajd, il-finanzjament pubbliku kien aktar utli biex għamel il-miżuri aċċettabbli politikament milli biex fil-fatt naqqas l-ammont ta' sajd. 3.1.3. Investimenti abbord il-bastimenti tas-sajd u s-selettività (FES Art. 25) Minkejja l-inċertezzi madwar is-segwitu tar-rapport ta' Diċembru 2011 tal-Qorti Ewropea tal-Awdituri (ara t-Taqsima 2.4 hawn fuq) dwar l-implimentazzjoni tal-Artikolu 25 tal-FES, l-impenji tal-FES għall-investimenti abbord il-bastimenti tas-sajd u s-selettività (ħafna drabi msemmijin modernizzazzjonijiet) ammontaw għal 8,7% tat-total sa Lulju 2012, u waslu qrib il-11% sa Mejju 2013 (11 341 operazzjoni), zieda ta' kważi 25% fuq perjodu ta' 10 xhur. Ta' interess partikolari għall-kontribut tagħhom lejn il-promozzjoni tas-selettività fis-sajd u tal-mitigazzjoni tat-tibdil fil-klima huma: – Is-sostituzzjoni tal-magni - sal-31 ta' Mejju 2013, l-FES sostniet 1 065 l-operazzjoni ta' sostituzzjoni tal-magni, li jirrappreżentaw 1,28% tat-total ta' bastimenti tas-sajd li hu 83 000 bastiment tas-sajd tal-UE; – Is-sostituzzjoni ta' tagħmir tas-sajd - sal-31 ta' Mejju 2013 kien hemm 316 l-operazzjoni sostnuta mill-FES (0,5% tal-operazzjonijiet kollha sostnuti mill-FES). L-effett ta' ingranaġġ ta' dawn iż-żewġ miżuri huwa pjuttost qawwi (EUR 1 ta' finanzjament tal-FES jiġġenera madwar EUR 4 ta' finanzjament nazzjonali, il-biċċa l-kbira tiegħu mill-privat). Billi l-ispiża totali medja għal kull operazzjoni hija pjuttost modesta (EUR 24 000 għal magna u EUR 11 000 għal tagħmir), huwa relattivament faċli li jinkisbu effetti qawwija ta' ingranaġġ. 3.2. L-Assi Prijoritarju 2 – l-Akkwakultura u l-ipproċessar 3.2.1. L-Akkwakultura Il-produzzjoni fl-akkwakultura fl-UE 28 (inkluża l-Kroazja) kienet tirrappreżenta 1,3 miljun tunnellata fl-2011 (0,3% inqas mill-2010) u valur ta' EUR 3,5 biljuni [14]. Minkejja li d-dejta reċenti tissuġġerixxi li l-prestazzjoni ekonomika tal-kumpaniji fis-settur tal-akkwakultura tjiebet, il-parti l-kbira tal-impjiegi huma part time, u jammontaw għal għadd totali ta' 80 000 persuna li taħdem f'14 000 kumpanija, li minnhom 90% huma mikrointrapriżi. L-impiegi part time huma sinifikanti b'mod speċjali fis-sottosetturi tal-frott tal-baħar u tal-ilma ħelu. It-tabelli fit-Taqsima 2 juru li n-nefqa fuq il-miżuri tal-akkwakultura għadha fost l-ikbar tal-impenji tal-FES. Mill-31 ta' Mejju 2013, kienu ġew impenjati EUR 429,9 miljun għall-akkwakultura mill-flus tal-FES. Il-kontribuzzjoni tal-UE ġġenerat ingranaġġ ta' EUR 183,4 miljun ta' kontribuzzjonijiet pubbliċi nazzjonali u EUR 537,8 miljun aktar ta' finanzjament privat. Fi kliem ieħor kull euro ta' finanzjament mill-FES kellu effett ta' ingranaġġ ta' EUR 1,68 ta' finanzjament addizzjonali nazzjonali, EUR 0.43 minnhom pubbliċi u EUR 1,25 privati. Minkejja li x-xejriet reċenti wrew żieda fis-sostenn tal-FES għall-investimenti fl-akkwakultura, f'dawn l-aħħar għaxar snin, il-produzzjoni staġnat. Illum il-ġurnata, 10% tal-konsum ta' prodotti tal-baħar jiġi mill-akkwakultura, 25% mis-sajd u 65% mill-importazzjoni minn pajjiżi terzi (li tinkludi prodotti tas-sajd u tal-akkwakultura). Minħabba li d-distakk bejn il-konsum u l-produzzjoni mis-settur tal-qbid ilu jikber b'mod regolari tul dawn l-aħħar snin, il-vojt jista' jimtela permezz tal-akkwakultura. Il-Kummissjoni tikkalkula li żieda ta' konsum ta' 1% mill-akkwakultura tal-UE tista' tgħin biex toħloq bejn 3 000 u 4 000 impjieg full time. Għal dawn ir-raġunijiet, il-Kummissjoni pproponiet, permezz tar-riforma tal-Politika Komuni tas-Sajd, il-promozzjoni tal-akkwakultura permezz ta' metodu miftuħ ta' koordinazzjoni. Din tal-aħħar ma toħloqx obbligi ġodda u ma tbiddilx il-qafas legali eżistenti. Hija bbażata fuq l-adozzjoni mill-Kummissjoni tal-Linji Gwida Strateġiċi, biex jgħinu lill-Istati Membri iħejju l-Pjanijiet Strateġiċi Pluriennali Nazzjonali tagħhom filwaqt li jqisu l-kundizzjonijiet tal-bidu, l-isfidi u l-potenzjal rispettivi tagħhom. Il-Linji Gwida[15] adottati mill-Kummissjoni wara konsultazzjonijiet mal-partijiet interessati tul l-2012, jidentifikaw erba' sfidi ewlenin għat-tkabbir sostenibbli fis-settur: 1) l-identifikazzjoni tat-tfixkil ewlieni tat-tkabbir; 2) it-titjib tal-ippjanar spazjali integrat; 3) li tiżdied il-kompetittività tas-settur, billi, fost affarijiet oħra, il-finanzjament tal-UE jintuża aħjar; 4) użu aħjar tal-vantaġġi kompetittivi. 3.2.2. L-Ipproċessar Is-settur tal-ipproċessar tal-ħut fl-UE fih aktar minn 3 500 kumpanija li l-attività ewlenija tagħhom hija l-ipproċessar tal-ħut, dan jirriżulta f'fatturat ta' madwar EUR 23 biljun. It-tabelli fit-Taqsima 2 juru li s-sostenn tal-industrija tal-ipproċessar mill-FES huwa l-akbar impenn tal-FES. Mill-31 ta' Mejju 2013, kienu ġew impenjati EUR 504,6 miljun mill-fondi tal-FES għas-sostenn tal-ipproċessar. Il-kontribuzzjoni tal-FES iġġenerat ingranaġġ ta' EUR 264,88 miljun ta' kontribuzzjonijiet pubbliċi nazzjonali u EUR 1,003 miljun aktar ta' finanzjament privat. Fi kliem ieħor kull EUR 1 ta' finanzjament mill-FES kellu effett ta' ingranaġġ ta' EUR 2,51 ta' finanzjament addizzjonali nazzjonali, EUR 0.52 minnhom pubbliċi u EUR 2 privati. Total ta' 4 903 operazzjonijiet irċevew is-sostenn mingħand l-FES b'sostenn pubbliku medju ta' madwar EUR 361 686 kull operazzjoni. Madwar 1 892 minn dawn l-operazzjonijiet huma marbutin mal-estensjoni jew il-modernizzazzjoni ta' faċilitajiet eżistenti (EUR 68 619 ta' sostenn mingħand l-FES għal kull operazzjoni), 1 289 operazzjoni ta' bini ta' faċilitajiet ġodda (EUR 173 428), 739 operazzjoni ta' modernizzazzjoni ta' stabbilimenti kummerċjali (EUR 36 578), u 173 operazzjoni ta' bini ta' stabbilimenti kummerċjali ġodda (EUR 104 452). 3.3. L-Assi 3 – Proġetti pilota (FES Art. 41) Fil-perjodu ta' bejn l-2007 u l-2012, l-FES sostniet 453 operazzjoni li jrawmu l-innovazzjoni. L-ispiża relattivament għolja għal kull operazzjoni, li hi fost l-ogħla tal-FES, (EUR 273 819 li minnhom EUR 141 042 huma mill-FES u EUR 132 774 nazzjonali pubbliċi), tista' tispjega għaliex l-għadd ta' operazzjonijiet li huma sostnuti huwa daqshekk modest (0,53% tat-total tal-operazzjonijiet FES). L-ispiża totali għal kull operazzjoni hija ta' EUR 334 327[16], li minnhom EUR 60 486 huma ffinanzjati mill-privat. Id-dejta aktar riċenti ma turix wisq tibdil. L-għadd ta' operazzjonijiet żdied bi 13% għal 504 (0,49% tat-total). L-effett ta' ingranaġġ huwa relattivament baxx ukoll. Kull EUR 1 impenjat mill-FES iġġenera EUR 1,37 ta' finanzjament nazzjonali, li minnhom EUR 0,43 biss huma mill-privat (EUR 0,94 nazzjonali pubbliku). L-effett ta' ingranaġġ huwa pjuttost dgħajjef,–b'mod partikolari mill-privat, meta mqabbel ma' dak tal-akkwakultura u l-ipproċessar. Dawn iċ-ċifri juru li l-innovazzjoni tqum ħafna flus u tirrappreżenta riskju għall-operaturi privati, li ma jwassalx għal profitti fuq terminu ta' żmien qasir. Għalhekk, il-bżonn ta' finanzjament pubbliku huwa ħafna ikbar f'dan il-qasam. 3.4. L-Assi 4 – Żvilupp sostenibbli taż-żoni tas-sajd L-implimentazzjoni tal-Assi 4 pprogressat b'mod sostanzjali fl-2012. Sal-aħħar ta' Diċembru, il-21 Stat Membru li kienu għażlu li jimplimentaw l-Assi 4, kollha kienu għażlu l-gruppi ta' azzjonijiet lokali marbutin mas-sajd. L-għadd ta' gruppi magħżulin b'hekk tela' għal 303 (żieda ta' 83 mqabbel ma' tmiem l-2011). L-iżvilupp u l-għażla tal-proġetti wkoll żdiedu mhux ħażin, sa tmiem l-2012 kienu ntgħażlu 2 756 proġett, mqabbel ma' 1 625 fi tmiem l-2011. Il-progress fl-impenji huwa sostanzjali wkoll, u l-għadd ta' operazzjonijiet żdied minn 2 732 fil-31 ta' Lulju 2012 għal 4 704 sal-31 ta' Mejju 2013, żieda ta' 72% f'10 xhur[17]. Għadd ta' studji ta' każijiet li twettqu mill-Unità ta' Appoġġ FARNET urew li l-BNADAR kienu importanti biex ġabru flimkien il-komunitajiet tas-sajd u jżidu l-influwenza tagħhom billi tawhom punt tad-dħul għat-teħid tad-deċiżjonijiet. Bosta proġetti kkontribwixxew biex żiedu d-dħul u jipproteġu l-impjiegi billi saħħew il-pożizzjoni tas-sjjieda fil-katina tal-provvista - b'hekk aktar mill-valur miżjud jista' jinżamm fil-lokal - u fl-ekonomija lokali - billi ffaċilitaw l-integrazzjoni bejn l-atturi u s-setturi. L-Assi 4 għen ukoll biex joħloq l-opportunitajiet għall-impjieg għan-nies lokali fiż-żoni tas-sajd billi ppromwova l-intraprenditorija u l-innovazzjoni u utilizza l-potenzjal tat-tkabbir blu u l-iżvilupp kostali. Il-BNADAR kellhom rwol importanti wkoll fil-mobilizzazzjoni tar-riżorsi lokali u biex għenu fl-aċċess għal sorsi oħrajn ta' finanzjament. Fl-2013, il-Kummissjoni se tvara studju li jeżamina l-ewwel riżultati konkreti tal-Assi 4 u l-effikaċja tiegħu biex jiġu indirizzati l-isfidi li jiffaċċjaw il-komunitajiet tas-sajjieda. Fl-2013 l-isfida hija li l-Istati Membri jagħmlu l-arranġamenti kollha meħtieġa biex jiżguraw il-kontinwità tal-isħubiji lokali bejn il-perjodi ta' programmar 2007-2013 u 2014-2020. 4. L-EŻEKUZZJONI FINANZJARJA tal-FES mill-Kummissjoni FIR-REĠJUNI KONVERĠENTI U MHUX KONVERĠENTI || || Pajjiż || || Deċiżi[18] a || Impenjati b || Imħallsa c || % (b) / (a) || % (b) / (a) || Il-Belġju || Perjodu 2007-2013 || 26 261 648.00 || 21 694 722.00 || 15 856 227.33 || 82,61 % || 60,38 % || Sena finanzjarja: 2012 || 4 412 449.00 || 4 488 923.00 || 4 612 318.33 || || Ir-Repubblika tal-Bulgarija || Perjodu 2007-2013 || 75 876 747.00 || 61 059 315.00 || 24 502 673.70 || 80,47 % || 32,29 % || Sena finanzjarja: 2012 || 13 084 212.00 || 13 951 819.00 || 8 876 800.51 || || Ir-Repubblika Ċeka || Perjodu 2007-2013 || 27 106 675.00 || 22 710 961.00 || 19 509 468.35 || 83,78 % || 71,97 % || Sena finanzjarja: 2012 || 4 043 811.00 || 4 218 249.00 || 4 751 403.43 || || Id-Danimarka || Perjodu 2007-2013 || 133 675 169.00 || 113 425 745.00 || 81 116 203.18 || 84,85 % || 60,68 % || Sena finanzjarja: 2012 || 19 463 114.00 || 19 852 376.00 || 15 682 178.48 || || Il-Ġermanja || Perjodu 2007-2013 || 149 121 176.00 || 123 796 571.30 || 66 340 414.55 || 83,02 % || 44,49 % || Sena finanzjarja: 2012 || 22 443 794.00 || 22 615 496.00 || 5 985 395.64 || || L-Estonja || Perjodu 2007-2013 || 84 568 039.00 || 69 079 907.00 || 42 228 804.18 || 81,69 % || 49,93 % || Sena finanzjarja: 2012 || 12 995 534.00 || 14 201 298.00 || 11 253 780.39 || || L-Irlanda || Perjodu 2007-2013 || 42 266 603.00 || 34 916 400.00 || 33 467 120.83 || 82,61 % || 79,18 % || Sena finanzjarja: 2012 || 7 101 580.00 || 7 224 661.00 || 12 876 961.83 || || Il-Greċja || Perjodu 2007-2013 || 207 832 237.00 || 178 811 400.00 || 94 864 163.39 || 86,04 % || 45,64 % || Sena finanzjarja: 2012 || 29 514 336.00 || 29 278 211.00 || 26 878 883.21 || || Spanja || Perjodu 2007-2013 || 1 131 890 912.00 || 967 521 798.00 || 599 079 998.75 || 85,48 % || 52,93 % || Sena finanzjarja: 2012 || 162 654 289.00 || 163 526 782.00 || 194 609 146.09 || || Franza || Perjodu 2007-2013 || 215 686 616.00 || 182 921 534.31 || 97 093 626.69 || 84,81 % || 45,02 % || Sena finanzjarja: 2012 || 31 457 343.00 || 32 086 491.00 || 9 318 657.31 || || L-Italja || Perjodu 2007-2013 || 424 342 854.00 || 360 602 126.00 || 163 479 766.46 || 84,98 % || 38,53 % || Sena finanzjarja: 2012 || 61 620 807.00 || 62 672 067.00 || 0.00 || || Ċipru || Perjodu 2007-2013 || 19 724 418.00 || 16 736 518.00 || 15 480 209.52 || 84,85 % || 78,48 % || Sena finanzjarja: 2012 || 2 871 876.00 || 2 929 314.00 || 2 202 183.74 || || Il-Latvja || Perjodu 2007-2013 || 125 015 563.00 || 102 564 209.00 || 86 400 450.19 || 82,04 % || 69,11 % || Sena finanzjarja: 2012 || 19 243 706.00 || 20 816 794.00 || 21 230 404.72 || || Il-Litwanja || Perjodu 2007-2013 || 54 713 408.00 || 45 381 203.00 || 28 624 771.79 || 82,94 % || 52,32 % || Sena finanzjarja: 2012 || 8 161 553.00 || 8 671 254.00 || 5 503 907.88 || || Il-Lussemburgu || Perjodu 2007-2013 || 0.00 || 0.00 || 0.00 || 0,00 % || 0,00 % || Sena finanzjarja: 2012 || 0.00 || 0.00 || 0.00 || || L-Ungerija || Perjodu 2007-2013 || 34 769 572.00 || 28 229 202.00 || 21 439 659.62 || 81,19 % || 61,66 % || Sena finanzjarja: 2012 || 5 952 501.00 || 6 241 343.00 || 8 574 577.79 || || Matla || Perjodu 2007-2013 || 8 372 329.00 || 6 727 108.00 || 2 862 430.91 || 80,35 % || 34,19 % || Sena finanzjarja: 2012 || 1 271 388.00 || 1 426 192.00 || 736 367.16 || || Il-Pajjiżi l-Baxxi || Perjodu 2007-2013 || 48 578 417.00 || 41 219 646.00 || 21 203 569.09 || 84,85 % || 43,65 % || Sena finanzjarja: 2012 || 7 073 021.00 || 7 214 481.00 || 8 001 998.59 || || L-Awstrija || Perjodu 2007-2013 || 5 259 318.00 || 4 469 039.00 || 4 374 761.67 || 84,97 % || 83,18 % || Sena finanzjarja: 2012 || 763 814.00 || 776 936.00 || 729 306.12 || || Il-Polonja || Perjodu 2007-2013 || 734 092 574.00 || 607 762 267.00 || 274 047 384.03 || 82,79 % || 37,33 % || Sena finanzjarja: 2012 || 121 944 858.00 || 124 084 618.00 || 63 019 617.70 || || Il-Portugall || Perjodu 2007-2013 || 246 485 249.00 || 206 026 617.00 || 111 789 897.52 || 83,59 % || 45,35 % || Sena finanzjarja: 2012 || 35 759 773.00 || 36 332 633.00 || 28 194 561.04 || || Ir-Rumanija || Perjodu 2007-2013 || 230 645 644.00 || 162 928 626.01 || 32 299 988.49 || 70,64 % || 14,00 % || Sena finanzjarja: 2012 || 39 257 052.00 || 42 262 575.00 || 0.00 || || Is-Slovenja || Perjodu 2007-2013 || 21 640 283.00 || 18 568 490.00 || 9 136 385.71 || 85,81 % || 42,22 % || Sena finanzjarja: 2012 || 3 515 536.00 || 3 298 585.00 || 3 384 733.19 || || Is-Slovakkja || Perjodu 2007-2013 || 13 123 309.00 || 10 467 782.13 || 5 170 176.35 || 79,76 % || 39,40 % || Sena finanzjarja: 2012 || 1 782 386.00 || 1 971 551.00 || 0.00 || || Il-Finlandja || Perjodu 2007-2013 || 39 448 827.00 || 33 473 027.00 || 22 341 700.84 || 84,85 % || 56,63 % || Sena finanzjarja: 2012 || 5 743 752.00 || 5 858 627.00 || 5 914 242.07 || || L-Isvezja || Perjodu 2007-2013 || 54 664 803.00 || 46 384 052.00 || 24 999 874.53 || 84,85 % || 45,73 % || Sena finanzjarja: 2012 || 7 959 199.00 || 8 118 383.00 || 0.00 || || Ir-Renju Unit || Perjodu 2007-2013 || 137 827 889.00 || 114 117 078.00 || 51 946 750.84 || 82,80 % || 37,69 % || Sena finanzjarja: 2012 || 23 112 801.00 || 23 409 861.00 || 32 650 846.38 || || Spiża totali || Perjodu 2007-2013 || 4 292 990 279.00 || 3 581 595 343.75 || 1 949 656 478.51 || 83,43 % || 45,41 % || Sena finanzjarja: 2012 || 653 204 485.00 || 667 529 520.00 || 474 988 271.60 || [1] L-Artikolu 68 tar-Regolament (KE) Nru 1198/2006 tal-Kunsill tas-27 ta’ Lulju 2006 dwar il-Fond Ewropew għas-Sajd, ĠU L 223, 15.8.2006. [2] Ir-Regolament tal-Kummissjoni (KE) Nru 498/2007 tas-26 ta' Marzu 2007, ĠU L 120, 10.05.2007. [3] It-Tabella I. L-attwazzjoni finanzjarja fir-reġjuni ta’ konverġenza It-Tabella II. L-attwazzjoni finanzjarja fir-reġjuni mhux konverġenti It-Tabella III. L-ammonti pprogrammati tal-FES skont l-assijiet prijoritarji u skont l-Istat Membru. It-Tabella IV. In-nefqa ċċertifikata tal-FES skont l-assi prijoritarju u skont l-Istat Membru. [4] Minħabba xi problemi bil-kwalità tad-dejta f'għadd żgħir ta' Stati Membri (Ir-Repubblika Ċeka, id-Danimarka, il-Finlandja), id-dejta li ntużat għal Mejju 2013 hija fir-realtà d-dejta ta' Mejju 2012. [5] Ir-Regolament tal-Kunsill (UE) Nru 387/2012 [ĠU L 129, 16.5.2012] li jemenda ir-Regolament tal-Kunsill (KE) Nru 1198/2006 dwar il-Fond Ewropew għas-Sajd [6] Ir-Rapport Speċjali Nru 12/2011 “Have EU Measures Contributed To Adapting the Capacity of the Fishing Fleets to Available Fishing Opportunities” (Il-miżuri tal-UE kkontribwixxew għall-addattament tal-kapaċità tal-flotot tas-sajd għal opportunitajiet ta’ sajd disponibbli?) [7] Informazzjoni kkorroborata min-Nota dwar il-profittabbiltà tal-flotta tas-sajd tal-UE, “Profitability of the EU fishing fleet” magħmul miċ-Ċentru Konġunt tar-Riċerka għall-Parlament Ewropew – IB/B/PECH/IC/2013-087 – Lulju 2013 [8] Socio-economic Dimensions of EU fisheries. Rapport ikkummissjunat mill-Kummissjoni Ewropea, MRAG, Awwissu 2013. [9] Evalwazzjoni Retrospettiva tal-Miżuri ta' Skreppjar u Waqfien Temporanju fl-FES, MRAG, rapport ikkummissjonat mill-Kummissjoni Ewropea, ir-Rapport Finali għandu joħroġ f'Novembru 2013 [10] id-Danimarka, l-Estonja, Spanja, Franza, l-Italja, il-Polonja, il-Portugall, l-Isvezja, u r-Renju Unit. [11] id-Danimarka u r-Renju Unit [12] l-Estonja, Franza, il-Polonja, il-Portugall u l-Isvezja, [13] Tul dawn l-aħħar ħames snin, l-età medja tal-flotot żdiedet bi ftit inqas minn sentejn, li juri li l-iskreppjar (bis-sostenn pubbliku jew mingħajru) imajna r-rittmu tat-tixjiħ tal-flotot. [14] Dejta mill-abbozz tar-Rapport Ekonomiku dwar l-akkwakultura 2013 tal-Kumitat Xjentifiku, Tekniku u Ekonomiku għas-Sajd, inkluża d-dejta dwar l-azjendi tat-trobbija u tat-tfaqqis [15] Linji Gwida strateġiċi għall-iżvilupp sostenibbli tal-akkwakultura fl-UE COM(2013) 229 final [16] L-ispiża għal kull operazzjoni hija ogħla b'mod sinifikanti minn operazzjoni ta' waqfien permanenti, hija bejn wieħed u ieħor ugwali ma' dik tal-operazzjonijiet tal-ipproċessar, u inqas minn dik tal-portijiet tas-sajd (EUR 475 500) u tal-assenjazzjonijiet mill-ġdid (EUR 490 000) – li huma l-ogħla żewġ tipi ta' operazzjonijiet. [17] Dan l-Assi huwa l-aktar wieħed mgħaġġel fost l-Assijiet tal-FES minħabba din iż-żieda, iżda l-progress huwa ħafna iktar modest f'termini ta' ammonti ċċertifikati. [18] L-ammonti għall-perjodu 2007-2013 iqisu d-diżimpenji